তামাক (ধোয়াযুক্ত ও ধোয়াবিহীন) গ্রহণের ফলে দেশে যে বিশেষ কয়েকটি রোগ হয় (ফুসফুসের ক্যান্সার, মুখ গহŸরের ক্যান্সার, স্বরনালীর ক্যান্সার, য²া, সিওপিডি ও ডায়াবেটিস মেলাইটাস) সেগুলোতে তামাক কীভাবে প্রভাব বিস্তার করছে এর একটি তথ্য ভিত্তিক উপস্থাপনা এই গবেষণা ও জরিপ থেকে পাওয়া যাবে। গবেষকরা প্রাপ্ত তথ্য বিশ্লেষণ করে দেখবেন এসব রোগের পেছনে তামাকের সম্পৃক্ততা কতখানি। শুধু তা-ই নয়, এসব রোগ হলে রোগীর এবং তার পরিবারে কী পরিমাণ অর্থনৈতিক ক্ষতি হচ্ছে সেই তথ্যও উঠে আসবে গবেষণা ও জরিপে। ঢাকা বিশ্ববিদ্যালয়ের অর্থনীতি বিভাগের মাস্টার্স সম্পন্ন করা প্রশিক্ষণপ্রাপ্ত ৬০ জন শিক্ষার্থী এবং ছয় জন চিকিৎসক এই তথ্য সংগ্রহের কাজটি সম্পন্ন করেছেন। এই জরিপের টিম লিডার হিসেবে কাজ করছেন ক্যান্সার সোসাইটির প্রকল্প পরিচালক অধ্যাপক ডা. গোলাম মহিউদ্দিন ফারুক।